**Thomas Doll** (s. 9. huhtikuuta 1966) on saksalainen jalkapallovalmentaja ja entinen hyökkääjä-keskikenttäpelaaja. Huhtikuusta 2022 lähtien hän on toiminut indonesialaisen Persija Jakartan päävalmentajana.

Ura pelaajana
-------------

Doll aloitti peliuransa juniorina BSG Lokomotiv Malchinissa, josta siirtyi 1979 FC Hansa Rostockin joukkueeseen. 1986 Doll siirtyi Berliner FC Dynamoon, Stasin tukemaan joukkueeseen, jossa voitti DDR:n mestaruuden 1986, 1987 ja 1988. Saksan jälleenyhdistyttyä Doll jatkoi uraansa Hamburger SV:n joukkueessa. Hän teki vaikutuksen S.S. Lazion johtajiin ja siirtyi roomalaisseuraan 1991 ennätyksellisellä 15 miljoonan Saksan markan siirtosummalla.

Doll pelasi Laziossa kolme kautta ja oli mukana Saksan maajoukkueessa, joka voitti EM-hopeaa 1992. Doll palasi Saksaan 1994 ja liittyi Eintracht Frankfurtin joukkueeseen. Loukkaantumisista kärsineen Dollin peliaika jäi vähälle ja 1996 hän lähti hakemaan uutta nostetta jälleen Italiasta, AS Barin joukkueesta. 1998 Doll palasi Hamburger SV:hen, mutta loukkaantumiset varjostivat uran viimeisiä kausia seurassa. Hän jätti pelikentät 2001.

### Meriitit pelaajana

* DDR:n mestaruus (3): 1986, 1987, 1988
* FDGB-Pokal: 1988, 1989
* EM-hopeaa: 1992

Ura valmentajana
----------------

Doll aloitti valmennusuransa Hamburger SV:n reservivalmentajana 2002. Lokakuussa 2004 Dollista tuli HSV:n päävalmentaja Klaus Toppmöllerin saatua potkut. Dollin johdolla HSV:n tulokset paranivat kaudella 2004–05 ja seuraavalla kaudella joukkue nappasi kolmannen sijan Bundesliigassa. Kausi 2006–07 sujui vähemmän hyvin ja HSV vajosi sarjataulukossa voittamalla vain yhden kuudesta ensimmäisestä ottelusta. Doll sai potkut helmikuussa 2007 joukkueen ollessa keskikastissa.

Maaliskuussa 2007 Doll korvasi Jürgen Röberin Borussia Dortmundin päävalmentajana. Doll nosti sarjassa valuneen Dortmundin taistelemaan UEFA Intertoto Cupin paikoista, mutta jäi pykälän siitä tavoitteesta sijalle 9.

Kaudella 2007–08 Dollin luotsaama Borussia Dortmund on juuttunut 1. Bundesliigassa kauas kärjestä. Sen sijaan Saksan cupissa Dollilla on mahdollisuus ottaa uransa ensimmäinen merkittävä voitto, sillä Dortmund eteni finaaliin kaatamalla Carl Zeiss Jenan välierissä 3–0. Finaalissa Dortmund kohtaa FC Bayern Münchenin.

Cupin finaalipaikasta huolimatta Dortmundin kausi ei sujunut toivotulla tavalla ja seura jäi 1.Bundesliigassa sijalle 13. Kauden jälkeen Doll jätti tehtävänsä Dortmundin päävalmentajana, vaikka hänellä oli sopimus kauden 2009–2010 loppuun saakka.

Kesäkuussa 2009 Doll allekirjoitti sopimuksen turkkilaisen Gençlerbirliğin kanssa.  Dollin johdolla Gençlerbirliği sijoittui kauden päätteeksi Turkin liigan kymmenenneksi. Kausi 2010-2011 lähti liikkeelle yskähdellen ja lokakuun puolivälissä seurajohto erotti Dollin. Saksalaisvalmentajan viimeiseksi otteluksi seuran peräsimessä jäi 2–3 tappioon päättynyt kotiottelu Antalyasporia vastaan. Seura oli Dollin potkujen aikaan liigassa sijalla 13. 

Heinäkuussa 2011 Doll palasi valmennustehtäviin allekirjoitettuaan kaksivuotisen sopimuksen saudiarabialaisen Al-Hilalin kanssa.  Hän sai kuitenkin potkut jo tammikuussa 2012. 

Joulukuussa 2013 Doll palasi valmennustehtäviin unkarilaisseura Ferencvárosin päävalmentajana.  Dollin johdolla perinteikäs unkarilaisseura sijoittui kauden päätteeksi liigan kolmanneksi, mikä oli paras sijoitus yhdeksään vuoteen. Kaudella 2014/15 Doll johdatti Ferencvárosin Unkarin cup-mestariksi 11 vuoden tauon jälkeen. Seura voitti myös Unkarin supercupin ja sijoittui liigassa toiseksi. Kaudella 2015/16 Doll luotsasi Ferencvárosin Unkarin liigan mestaruuteen 12 vuoden tauon jälkeen. Kausi huipentui Unkarin cupin finaaliin, jossa Ferencvarós kukisti Újpestin 1–0 ja juhli näin ensimmäistä tuplamestaruutta 12 vuoteen. Kaudella 2016/17 Ferencváros karsi paikasta Mestarien liigaan, mutta putosi toisella karsintakierroksella FK Partizani Tiranalle. Unkarin liigassa kausi päättyi neljänteen sijaan, mutta menestystä tuli jälleen cupissa, jossa seura otti kolmannen perättäisen mestaruuden. Doll sai yllättäen potkut unkarilaisseurasta elokuussa 2018, vaikka Ferencváros oli Unkarin liigan kärjessä.

Tammikuun lopulla 2019 Dollista tuli Bundesliigan putoamiskamppailuun juuttuneen Hannover 96:n päävalmentaja vuoteen 2020 ulottuvalla sopimuksella. Doll ei onnistunut nostamaan Hannoveria pois putoajan paikalta ja joukkue putosi kaudeksi 2019/2020 2. Bundesliigaan. Kauden jälkeen seura vapautti Dollin tehtävistään.

Elokuussa 2019 Dollista tuli kyproslaisen APOELin päävalmentaja. Doll sai potkut seurasta joulukuun alussa 2019, kun APOEL hävisi paikallisottelussa Olympiakos Nikosialle.

Huhtikuussa 2022 Doll palasi valmennustehtäviin indonesialaisen Persija Jakartan päävalmentajana.

### Meriitit valmentajana

* Unkarin mestaruus: 2016
* Unkarin cup (3): 2015, 2016, 2017
* Unkarin supercup: 2015
* UEFA Intertoto Cup: 2005

Lähteet
-------

1. ↑  Thomas Doll
2. ↑
3. ↑  Doll zieht's in die Türkei
4. ↑  Doll muss seine Koffer packen
5. ↑  Al Hilal Signed Official Contract with Thomas Doll for Two Years (Arkistoitu – Internet Archive)
6. ↑  Official: Al Hilal dismiss Thomas Doll and appoint ex-Czech Republic boss Ivan Hasek
7. ↑  Thomas Doll trainiert nun Ferencvaros
8. ↑  Doll führt Ferencvaros zum Titel
9. ↑  Doublesieger: Doll holt auch den Pokal
10. ↑  Vasas FC - Ferencvárosi TC 1 : 1\*
11. ↑  Thomas Doll nicht mehr Trainer von Ferencváros Budapest
12. ↑  Doll neuer Trainer von Hannover 96
13. ↑  DUO FÜR DIE 96-ZUKUNFT: SPORTLICHE NEUAUSRICHTUNG MIT SCHLAUDRAFF UND SLOMKA
14. ↑  Thomas Doll wird Trainer in Zypern
15. ↑  APOEL part company with Thomas Doll
16. ↑  Official! Former Borussia Dortmund Boss Thomas Doll Becomes Persija Jakarta Coach


|  |  |  |
| --- | --- | --- |
| Edeltäjä:**Thomas Schaaf** | **Kicker Mann des Jahres**2005 | Seuraaja:**Franz Beckenbauer** |

|  |  |  |
| --- | --- | --- |
| Edeltäjä:**Klaus Toppmöller** | **Hamburger SV:n päävalmentaja**10/2004–2/2007 | Seuraaja:**Huub Stevens** |

|  |  |  |
| --- | --- | --- |
| Edeltäjä:**Jürgen Röber** | **Borussia Dortmundin päävalmentaja**3/2007–2008 | Seuraaja:**Jürgen Klopp** |

|  |  |  |
| --- | --- | --- |
| Edeltäjä:**Samet Aybada** | **Gençlerbirliği SK:n päävalmentaja**2009–10/2010 | Seuraaja:**Ralf Zumdick** |

|  |  |  |
| --- | --- | --- |
| Edeltäjä:**Gabriel Calderón** | **Al-Hilalin päävalmentaja**2011–1/2012 | Seuraaja:**Ivan Hašek** |

|  |  |  |
| --- | --- | --- |
| Edeltäjä:**Ricardo Moniz** | **Ferencvárosin päävalmentaja**12/2013–8/2018 | Seuraaja:**Serhi Rebrov** |

|  |  |  |
| --- | --- | --- |
| Edeltäjä:**André Breitenreiter** | **Hannover 96:n päävalmentaja**1–6/2019 | Seuraaja:**Mirko Slomka** |

|  |  |  |
| --- | --- | --- |
| Edeltäjä:**Paolo Tramezzani** | **APOELin päävalmentaja**8–12/2019 | Seuraaja:**Kåre Ingebrigtsen** |

Saksan joukkue – Jalkapallon EM-kilpailut 1992
1 Illgner |
2 Reuter |
3 Brehme |
4 Kohler |
5 Binz |
6 Buchwald |
7 Möller |
8 Häßler |
9 Völler |
10 Doll |
11 Riedle |
12 Köpke |
13 Thom |
14 Helmer |
15 Frontzeck |
16 Sammer |
17 Effenberg |
18 Klinsmann |
19 Schulz |
20 Wörns |
Valmentaja Vogts